Here is a page extracted from Wikipedia that may contain CSS, HTML, and a lot of unformatted text.

Title: Stefan Banach
Content: Stefan Banach (; 30 de marzo de 1892 en Cracovia, Imperio Austrohongaro agora Polonia - † 31 d'agosto de 1945 en Lviv, Unión Sovietica - ocupato por Polonia), estió un matematico polaco, uno d'os destacatos d'a Lwów School of Mathematics en a Polonia previa a la guerra. Estió un autodidacta en matematicas; o suyo talento estió escubierto accidentalment por Juliusz Mien y posteriorment por Hugo Steinhaus.

Cuan a Segunda Guerra Mundial prencipió, Banach yera o president d'a Sociedat Matematica Polaca y profesor en a Universidat de Lviv. yera un miembro de l'Academia d'as Ciencias d'a Republica Socialista Sovietica d'Ucraína, y por atra parti teneba una buenas relacions con os matematicos sovieticos, y consiguió permaneixer en o suyo cargo a tamas d'a ocupación sovietica, dende 1939, d'a ciudat. Banach sobrevivió a posterior ocupación alemana dende chulio de 1941 dica febrero de 1944, ganando-se a vida alimentando un pegollo con a suya sangre t'o Instituto d'Investigación sobre o Tifus d'o profesor Rudolf Weigl. A suya salut empioró mientres a ocupación, y desembolicó un cáncer de polmón. Dezaga la guerra, Lviv s'incorporó a la Unión Sovietica, y Banach morió astí antis de que podese ser repatriato ta Cracovia, Polonia. Ye apedecato en o Fosal Lychakibskiy.

Obra 
Théorie des opérations linéaires (Teoria operacji liniowych, 1932) ye considerata a obra mas important de Banach. I formuló lo concepto agora conoixito como Espacio de Banach, y contrimostró muitos teoremas fundamentals de l'analís funcional. Tamién creyó y editó a revista Studia Mathematica.

Antimás de estar uno d'os creyadors de l'analís funcional, Banach tamién fació contrebucions importants a la teoría d'a meya, teoría de conchuntos, y atras brancas d'as matematicas.

Se veiga tamién 
 Espacio de Banach
 Paradoxa de Banach-Tarski
 Teorema d'o punto fixo de Banach

Vinclos externos 
 (fr) Théorie des opérations linéaires Traducción de 1932
 (en) Archivo d'a historia d'as matematicas MacTutor Articlo sobre Stefan Banach

1892 (naixencias)
1945 (muertes)
Matematicos de Polonia
Ucraineses
Naixius de Cracovia